พระวรวงศ์เธอ พระองค์เจ้าเฉลิมศึกยุคล

พลเอก **พระวรวงศ์เธอ พระองค์เจ้าเฉลิมศึกยุคล** (ประสูติ 24 ตุลาคม พ.ศ. 2493) เป็นพระโอรสในพระเจ้าวรวงศ์เธอ พระองค์เจ้าเฉลิมพลฑิฆัมพร ประสูติแต่หม่อมทองแถม ยุคล ณ อยุธยา มีพระนามเดิมว่า **หม่อมเจ้าเฉลิมศึก ยุคล** และทรงได้รับการสถาปนาพระยศขึ้นเป็น **พระวรวงศ์เธอ พระองค์เจ้าเฉลิมศึกยุคล** เมื่อวันที่ 16 มิถุนายน พ.ศ. 2567 โดยเป็นเจ้านายชั้นพระวรวงศ์เธอ พระองค์เจ้า พระองค์แรกในราชสกุลยุคล และเป็นพระองค์เจ้าตั้งพระองค์แรกในรัชสมัยพระบาทสมเด็จพระวชิรเกล้าเจ้าอยู่หัว 

นอกจากนี้ พลเอก พระวรวงศ์เธอ พระองค์เจ้าเฉลิมศึกยุคล ยังทรงได้รับการแต่งตั้งเป็นนายทหารพิเศษ ประจำกรมทหารมหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ หน่วยบัญชาการถวายความปลอดภัยรักษาพระองค์

พลเอก พระวรวงศ์เธอ พระองค์เจ้าเฉลิมศึกยุคล ทรงเป็นรัชทายาทลำดับที่ 3 ตามกฎมณเฑียรบาลว่าด้วยการสืบราชสันตติวงศ์ พระพุทธศักราช 2467 รองจากสมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร (ลำดับที่ 1) และพลตรี หม่อมเจ้านวพรรษ์ ยุคล (ลำดับที่ 2)

## พระประวัติ

พระวรวงศ์เธอ พระองค์เจ้าเฉลิมศึกยุคล ประสูติเมื่อวันอังคารที่ 24 ตุลาคม พ.ศ. 2493 มีพระนามเดิมว่า **หม่อมเจ้าเฉลิมศึก ยุคล** และมีพระนามลำลองว่า "พระองค์ชายกุ๊กไก่" เป็นพระโอรสในพระเจ้าวรวงศ์เธอ พระองค์เจ้าเฉลิมพลฑิฆัมพร กับหม่อมทองแถม ยุคล ณ อยุธยา (สกุลเดิม ประยูรโต) เป็นพระนัดดาในสมเด็จพระเจ้าบรมวงศ์เธอ เจ้าฟ้ายุคลทิฆัมพร กรมหลวงลพบุรีราเมศวร์ กับพระเจ้าวรวงศ์เธอ พระองค์เจ้าเฉลิมเขตรมงคล และเป็นพระราชปนัดดาในพระบาทสมเด็จพระจุลจอมเกล้าเจ้าอยู่หัว กับพระวิมาดาเธอ พระองค์เจ้าสายสวลีภิรมย์ กรมพระสุทธาสินีนาฏ ปิยมหาราชปดิวรัดา มีพระโสทรเชษฐภคินีร่วมพระมารดาสององค์ คือ หม่อมเจ้าศรีสว่างวงศ์ ยุคล และหม่อมเจ้าหญิงยังไม่มีพระนามที่สิ้นชีพิตักษัยเมื่อชันษา 1 วัน   

พระวรวงศ์เธอ พระองค์เจ้าเฉลิมศึกยุคล เป็นพระประยูรญาติชั้นพระภาดา (ลูกพี่ลูกน้อง) ในพระบาทสมเด็จพระวชิรเกล้าเจ้าอยู่หัว รวมถึงในราชสกุลยุคล พระองค์มีพระภาดา (ลูกพี่ลูกน้อง) คือ พลตรี หม่อมเจ้านวพรรษ์ ยุคล พระโอรสองค์เล็กในพระเจ้าวรวงศ์เธอ พระองค์เจ้าภาณุพันธุ์ยุคล (พระเชษฐาร่วมพระมารดาในพระเจ้าวรวงศ์เธอ พระองค์เจ้าเฉลิมพลฑิฆัมพร) มีพระเชษฐาร่วมพระบิดาคือหม่อมเจ้ามงคลเฉลิม ยุคล และมีพระอนุชาร่วมพระบิดาคือหม่อมเจ้าฑิฆัมพร ยุคล
thumb|พลเอก พระวรวงศ์เธอ พระองค์เจ้าเฉลิมศึกยุคล และพลตรี พระเจ้าวรวงศ์เธอ พระองค์เจ้าเฉลิมพลฑิฆัมพร พระบิดา|left

### การศึกษา
พระวรวงศ์เธอ พระองค์เจ้าเฉลิมศึกยุคล ทรงสำเร็จการศึกษาที่โรงเรียนกรุงเทพคริสเตียนวิทยาลัย จากนั้นเสด็จไปทรงศึกษาต่อที่ต่างประเทศในปี พ.ศ. 2507 ที่วิทยาลัยเซนต์โคลัมบาดับลิน ประเทศไอร์แลนด์ โดยทรงได้รับรางวัลเรียนดีจากโรงเรียนและจากสมาคมแองโกลไทยแห่งสหราชอาณาจักรถึง 2 ครั้ง จากนั้นเสด็จไปทรงศึกษา ณ เครือรัฐออสเตรเลีย กระทั่งทรงสำเร็จการศึกษาเป็นวิทยาศาสตรบัณฑิต แห่งมหาวิทยาลัยแมคควอรี ในปี พ.ศ. 2519 ครั้นเสด็จนิวัติประเทศไทย ทรงรับราชการทหารที่กรมวิทยาศาสตร์ทหารบก โดยทรงศึกษาเพิ่มเติมและฝึกอบรม และสำเร็จการศึกษาหลักสูตรต่าง ๆ ด้านการทหารด้านการป้องกัน คชรน. ที่โรงเรียนวิทยาศาสตร์ทหารบก และโรงเรียนรังสีวิทยาและนิวเคลียร์เคมีชีวภาพกองทัพบกสหรัฐ (CBRN) 

ทรงอบรมหน่วยงานทั้งทางทหารและพลเรือนในต่างประเทศ เช่น องค์การห้ามอาวุธเคมี, คณะกรรมการติดตาม ตรวจสอบ และตรวจสอบแห่งสหประชาชาติ (UNMOVIC), สำนักงานกิจการลดอาวุธแห่งสหประชาชาติ (UNODA), องค์การวิทยาศาสตร์และเทคโนโลยีนิวเคลียร์แห่งออสเตรเลีย (ANSTO) และทรงอบรมหน่วยงานทางทหาร เช่น 

* หลักสูตรส่งทางอากาศ โรงเรียนสงครามพิเศษ ศูนย์สงครามพิเศษ 
* หลักสูตรนายทหารบกอาวุโส วิทยาลัยเสนาธิการทหาร
* หลักสูตรปฏิบัติการต่อต้านก่อการร้าย ศูนย์ปฏิบัติการต่อต้านการก่อการร้ายสากล
[thumb|ตราสัญลักษณ์รูปโล่ ตราประจำพระองค์ '''[พระวรวงศ์เธอ พระองค์เจ้าเฉลิมศึกยุคล** อยู่ภายใต้รูปจักรกับตรีศูลบนพื้นสีเหลือง หมายถึงพระบรมราชวงศ์จักรี ช่องบนซ้าย คือพระเกี้ยว หมายถึงทรงสืบสายจากจุฬาลงกรณราชสันตติวงศ์ บนพื้นหลังสีชมพูเข้ม อันเป็นสีประจำวันพระบรมราชสมภพ [[พระบาทสมเด็จพระจุลจอมเกล้าเจ้าอยู่หัว]] (วันอังคาร; สีชมพู) ช่องบนขวา คือพระจันทร์เสี้ยวเหนือตราประจำราชสกุลยุคล ซึ่งเป็นตราประจำพระองค์ [[พระเจ้าวรวงศ์เธอ พระองค์เจ้าเฉลิมพลฑิฆัมพร]] บนพื้นหลังสีน้ำเงิน ช่องล่าง คือ ตราพระนามย่อ **ฉ.ย.** (เ**ฉ**ลิมศึก**ยุ**คล) อักษรพระนามย่อ "ฉ" เป็นสีเงิน และ "ย" เป็นสีทอง บนพื้นหลังสีชมพู (หมายถึง สีประจำวันประสูติ; วันอังคาร)]]

=== พระวรวงศ์เธอ ===
พระบาทสมเด็จพระวชิรเกล้าเจ้าอยู่หัว ทรงพระราชดำริว่า พลเอก **หม่อมเจ้าเฉลิมศึก ยุคล** ทรงเป็นพระราชวงศ์ที่ทรงคุณวุฒิ ทรงดำรงพระองค์ในพระจริยวัตรอันดีงาม ทรงสนองพระมหากรุณาธิคุณปฏิบัติหน้าที่ในฐานะผู้แทนพระองค์อยู่เนืองนิจ และเข้าเฝ้าทูลละอองธุลีพระบาทในโอกาสพระราชพิธีต่าง ๆ มิได้ขาด ทรงปฏิบัติงานอันเป็นประโยชน์แก่ประเทศชาติและนานาประเทศ มีความจงรักภักดีเป็นที่ประจักษ์ เป็นการสมควรที่จะได้รับการสถาปนาพระเกียรติยศให้สูงขึ้น จึงมีพระบรมราชโองการโปรดเกล้าฯ ให้สถาปนาพลเอก หม่อมเจ้าเฉลิมศึก ยุคล ขึ้นเป็น ''"[[พระวรวงศ์เธอ]] พระองค์เจ้า"'' มีพระนามตามที่จารึกใน[[พระสุพรรณบัฏ]]ว่า **พระวรวงศ์เธอ พระองค์เจ้าเฉลิมศึกยุคล** เมื่อวันที่ 16 มิถุนายน พ.ศ. 2567 โดยเป็นเจ้านายชั้น ''"พระวรวงศ์เธอ พระองค์เจ้า"'' พระองค์แรกในรอบ 15 ปี นับแต่การสิ้นพระชนม์ของ[[พระวรวงศ์เธอ พระองค์เจ้าวิมลฉัตร]] รวมถึงเป็นพระองค์เจ้าตั้งพระองค์แรกทั้งใน[[ราชสกุลยุคล]] และที่สถาปนาโดยรัชกาลปัจจุบัน 

โดย พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้ พลเอก [[สุรยุทธ์ จุลานนท์]] [[ประธานองคมนตรี]] เป็นผู้แทนพระองค์ไปในการพระราชพิธีจารึกพระสุพรรณบัฏเฉลิมพระนาม เมื่อวันที่ 4 กรกฎาคม พ.ศ. 2567 ณ พระอุโบสถ [[วัดพระศรีรัตนศาสดาราม]] ใน[[พระบรมมหาราชวัง]] และพระบาทสมเด็จพระวชิรเกล้าเจ้าอยู่หัวทรงสถาปนาพระอิสริยยศฐานันดรศักดิ์อย่างเป็นทางการ พร้อมทั้งพระราชทาน[[เครื่องราชอิสริยาภรณ์จุลจอมเกล้า]] ชั้น[[ปฐมจุลจอมเกล้า]] และ[[เหรียญรัตนาภรณ์ รัชกาลที่ 10]] ชั้นที่ 2 ใน[[พระราชพิธีมหามงคลเฉลิมพระชนมพรรษา 6 รอบ 28 กรกฎาคม 2567]] ณ [[พระที่นั่งอมรินทรวินิจฉัย]] ใน[[พระบรมมหาราชวัง]] เมื่อวันที่ 28 กรกฎาคม พ.ศ. 2567

ต่อมาเมื่อวันที่ 17 กุมภาพันธ์ พ.ศ. 2569 ระหว่างที่พระวรวงศ์เธอ พระองค์เจ้าเฉลิมศึกยุคล เสด็จแทนพระบาทสมเด็จพระวชิรเกล้าเจ้าอยู่หัวไปทรงประกอบพระราชพิธีสังเวยพระป้าย เนื่องในเทศกาล[[ตรุษจีน]]ของปีดังกล่าว ที่[[พระที่นั่งเวหาศจำรูญ]] [[พระราชวังบางปะอิน]] [[จังหวัดพระนครศรีอยุธยา]]นั้น มีปรากฏภาพช่วงหนึ่งใน[[ข่าวในพระราชสำนัก]]ว่า บนบัตรพระนามของพระองค์ระบุพระนามเป็น **พล.อ.พระเจ้าวรวงศ์เธอ พระองค์เจ้าเฉลิมศึกยุคล** อย่างไรก็ตาม ในเวลาต่อมา บัตรพระนามดังกล่าวก็ถูกเปลี่ยนกลับมาใช้พระนามว่า **พล.อ.พระวรวงศ์เธอ พระองค์เจ้าเฉลิมศึกยุคล** ตามเดิม

== พระกรณียกิจ ==
พระวรวงศ์เธอ พระองค์เจ้าเฉลิมศึกยุคล เคยทรงดำรงแหน่งรองเจ้ากรมวิทยาศาสตร์ทหารบก ผู้ชำนาญการ[[กองทัพบกไทย|กองทัพบก]] และเคยทรงดำรงตำแหน่ง ผู้ทรงคุณวุฒิพิเศษ[[กองทัพบกไทย|กองทัพบก]] ปัจจุบันทรงเป็นที่ปรึกษากรมวิทยาศาสตร์ทหารบก และประธานคณะกรรมการ BWC ประเทศไทย [[ศูนย์พันธุวิศวกรรมและเทคโนโลยีชีวภาพแห่งชาติ]] นอกจากนี้ ยังทรงดำรงตำแหน่งสมาชิกของกลุ่มที่ปรึกษาด้านเทคนิคของ[[องค์การอนามัยโลก]] และทรงเป็นกรรมการในคณะกรรมการประสานงานแห่งชาติเพื่อการปฏิบัติให้เป็นไปตาม[[อนุสัญญาห้ามอาวุธชีวภาพ]] 

ปัจจุบันพระวรวงศ์เธอ พระองค์เจ้าเฉลิมศึกยุคล ทรงเป็นที่ปรึกษา[[องค์การอนามัยโลก]] ในกลุ่มที่ปรึกษาทางวิชาการด้านการประสานความร่วมมือระหว่างหน่วยงานด้านการสาธารณสุขพลเรือนกับหน่วยงานด้านความมั่นคง (Health and Security Interface Technical Advisory Group, HIS-TAG) 

พระวรวงศ์เธอ พระองค์เจ้าเฉลิมศึกยุคล ได้เสด็จไปทรงปฏิบัติพระกรณียกิจแทน[[พระบาทสมเด็จพระมหาภูมิพลอดุลยเดชมหาราช บรมนาถบพิตร|พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร]] และ[[สมเด็จเจ้าฟ้าฯ กรมพระนครปฐมบรมขัตติยานี มหาธีรราชธิดา|สมเด็จพระเจ้าบรมวงศ์เธอ เจ้าฟ้าเพชรรัตนราชสุดา สิริโสภาพัณณวดี กรมพระนครปฐมบรมขัตติยานี มหาธีรราชธิดา]] อยู่บ่อยครั้ง เช่น

* เสด็จแทนพระองค์ ไปในการพระราชพิธีทรงบำเพ็ญพระราชกุศลอุปสมบทนาคหลวง
* เสด็จแทนพระองค์ ไปในการเชิญพระโกศทรงพระศพ[[สมเด็จพระสังฆราชเจ้า กรมหลวงวชิรญาณสังวร]]

ใน[[พระราชพิธีบรมราชาภิเษก พุทธศักราช 2562]] พระวรวงศ์เธอ พระองค์เจ้าเฉลิมศึกยุคล ทรงเป็นผู้แทนประจำทิศทักษิณ ในการทูลเกล้าฯ ถวายน้ำอภิเษกแด่[[พระบาทสมเด็จพระวชิรเกล้าเจ้าอยู่หัว]] ระหว่างประทับเหนือพระที่นั่งอัฐทิศอุทุมพรราชอาสน์ และหลังจากนั้น พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้ พระวรวงศ์เธอ พระองค์เจ้าเฉลิมศึกยุคล เสด็จแทนพระองค์ไปทรงปฏิบัติพระกรณียกิจต่าง ๆ เช่น

* เสด็จแทนพระองค์ไปยังพระอุโบสถ [[วัดพระศรีรัตนศาสดาราม]] ใน[[พระบรมมหาราชวัง]] ในการพระราชพิธีจารึกพระสุพรรณบัฏเฉลิมพระปรมาภิไธย พระนามาภิไธย และพระนามพระบรมวงศานุวงศ์หลายพระองค์ เช่น [[สมเด็จพระมหาสมณเจ้า กรมพระชินวรวิสุทธิเทวารยวงศ์]], [[สมเด็จเจ้าฟ้าฯ กรมพระนครปฐมบรมขัตติยานี มหาธีรราชธิดา|สมเด็จพระเจ้าบรมวงศ์เธอ เจ้าฟ้าเพชรรัตนราชสุดา สิริโสภาพัณณวดี กรมพระนครปฐมบรมขัตติยานี มหาธีรราชธิดา]], [[พระบาทสมเด็จพระมงกุฎเกล้าเจ้าอยู่หัว|พระบาทสมเด็จพระปรเมนทรรามาธิบดีศรีสินทรมหาวชิราวุธ พระมงกุฎเกล้าเจ้าอยู่หัว พระมหาธีรราชเจ้า]] และ[[สมเด็จเจ้าฟ้าฯ กรมพระนราธิวาสราชนครินทร์ บดินทรเชษฐภคินี|สมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี]] เป็นต้น
* เสด็จแทนพระองค์ไปทรงเป็นประธานในพิธีเปิดการแข่งขัน[[อาเซียนพาราเกมส์ 2025]] ณ [[ศูนย์กีฬาเฉลิมพระเกียรติ 80 พรรษา 5 ธันวาคม 2550|สนามกีฬาเฉลิมพระเกียรติ 80 พรรษา]] [[จังหวัดนครราชสีมา]] ในเดือนมกราคม พ.ศ. 2569

นอกจากนี้ พระวรวงศ์เธอ พระองค์เจ้าเฉลิมศึกยุคล ยังเสด็จไปทรงปฏิบัติพระกรณียกิจแทน[[พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ]] อยู่บ่อยครั้ง เช่น
* เสด็จแทนพระองค์ไปทรงเป็นประธานในพิธีปฏิญาณตน และสวนสนามของยุวกาชาด ในงานวันคล้ายวันสถาปนา[[ยุวกาชาดไทย]] ประจำปี พ.ศ. 2563
* เสด็จแทนพระองค์ไปทรงเยี่ยมและประทานสิ่งของแก่ข้าราชการทหาร ตำรวจที่เจ็บป่วยจากการปฏิบัติราชการสนาม เพื่อเป็นขวัญและกำลังใจ
* เสด็จแทนพระองค์พร้อมด้วย[[หม่อมเจ้ามงคลเฉลิม ยุคล]] และพลตรี [[หม่อมเจ้านวพรรษ์ ยุคล]] ไปทรงเป็นประธานในงานเลี้ยงพระกระยาหารค่ำเฉลิมฉลองครบรอบ 150 ปี มิตรภาพระหว่าง[[ประเทศไทย|ราชอาณาจักรไทย]]และ[[ประเทศเบลเยียม|ราชอาณาจักรเบลเยียม]] ณ โรงแรม ดิ แอทธินี แบงค็อก โอกาสนี้ทรงรับ[[เจ้าหญิงเลอาแห่งเบลเยียม]] ที่เสด็จมาทรงเป็นเกียรติในงานครั้งนี้ด้วย
* เสด็จแทนพระองค์ไปทรงเป็นประธานในพิธีประทานโล่ประกาศเกียรติคุณ อาสาสมัครดีเด่นและองค์การที่มีกิจกรรมทางสังคมดีเด่น ในงานวันสังคมสงเคราะห์แห่งชาติและวันอาสาสมัครไทย ประจำปี พ.ศ. 2563 ณ โรงแรมมิราเคิล แกรนด์ คอนเวนชั่น
* ประธานที่ปรึกษากิตติมศักดิ์ สมาคมนักเรียนเก่าอังกฤษในพระบรมราชูปถัมภ์

=== ด้านสาธารณกุศล ===
ในด้านสาธารณกุศล พระวรวงศ์เธอ พระองค์เจ้าเฉลิมศึกยุคล ทรงเป็นประธานในการระดมทุนจัดตั้ง "มูลนิธิสถาบันการศึกษาในรัชกาลที่ 6 และสมเด็จฯ เจ้าฟ้าเพชรรัตนราชสุดาฯ**"** และทรงดำรงตำแหน่งประธานกรรมการมูลนิธิฯ ด้วยพระองค์เอง เพื่อสืบสานพระราชปณิธานของ[[พระบาทสมเด็จพระมงกุฎเกล้าเจ้าอยู่หัว|พระบาทสมเด็จพระมงกุฎเกล้าเจ้าอยู่หัว พระมหาธีรราชเจ้า]] (รัชกาลที่ 6) และพระปณิธานของ[[สมเด็จเจ้าฟ้าฯ กรมพระนครปฐมบรมขัตติยานี มหาธีรราชธิดา]] และ[[พระนางเจ้าสุวัทนา พระวรราชเทวี]]ในรัชกาลที่ 6 ในด้านการศึกษา

=== ด้านการทหาร ===


พระวรวงศ์เธอ พระองค์เจ้าเฉลิมศึกยุคล ทรงมีความเชี่ยวชาญด้านอาวุธนิวเคลียร์ อาวุธเคมี และอาวุธชีวภาพ โดยทรงดำรงตำแหน่งรองเจ้ากรมวิทยาศาสตร์ทหารบก ผู้ชำนาญการ[[กองทัพบกไทย|กองทัพบก]] และเคยทรงดำรงตำแหน่ง ผู้ทรงคุณวุฒิพิเศษกองทัพบก หลังจากเกษียณอายุราชการแล้วปัจจุบันทรงเป็นที่ปรึกษากรมวิทยาศาสตร์ทหารบก และประธานคณะกรรมการ BWC ประเทศไทย [[ศูนย์พันธุวิศวกรรมและเทคโนโลยีชีวภาพแห่งชาติ]] อีกทั้งยังทรงดำรงตำแหน่งสมาชิกของกลุ่มที่ปรึกษาด้านเทคนิคของ[[องค์การอนามัยโลก]] และทรงเป็นกรรมการในคณะกรรมการประสานงานแห่งชาติเพื่อการปฏิบัติให้เป็นไปตามอนุสัญญาห้ามอาวุธเคมี และทรงงานเกี่ยวกับ[[การป้องกัน คชรน.]] โดยทรงร่วมเป็นกรรมการและผู้ทรงคุณวุฒิ และวิทยากรผู้เชี่ยวชาญ ผู้บรรยายอบรม ทั้งในประเทศและต่างประเทศ เช่น
*ทรงเป็นผู้แทนประเทศไทยในการเข้าร่วมการประชุมสนธิสัญญาพหุภาคีเกี่ยวกับการลด[[อาวุธอานุภาพทำลายล้างสูง]] (WMD) ใน[[เจนีวา|กรุงเจนีวา]] และ[[เดอะเฮก|กรุงเฮก]] [[ประเทศเนเธอร์แลนด์|ประเทศเนเธอแลนด์]]
* ในปี พ.ศ. 2534 และปี พ.ศ. 2545-2546 ทรงเป็นผู้ตรวจสอบอาวุธเคมีใน[[ประเทศอิรัก|อิรัก]]สำหรับ[[:en:United_Nations_Special_Commission|สำนักงานคณะกรรมการพิเศษแห่งสหประชาชาติ]] และ[[:en:United_Nations_Monitoring,_Verification_and_Inspection_Commission|คณะกรรมการติดตาม และตรวจสอบของสหประชาชาติ]]
* ทรงงานในฐานะผู้ฝึกอบรมผู้ตรวจสอบอาวุธเคมีของ[[สหประชาชาติ]]ใน[[ประเทศอิรัก|อิรัก]]
* ประธานคณะกรรมการ[[อนุสัญญาห้ามอาวุธชีวภาพ|อนุสัญญาว่าด้วยการห้ามพัฒนา ผลิต และสะสมอาวุธชีวภาพและสารพิษ และว่าด้วยการทำลายอาวุธดังกล่าว]] (BWC)
* ประธานคณะทำงานของ NSC เรื่องภัยคุกคามทางชีวภาพและทางเคมี
*ในปี พ.ศ. 2562 [[พระบาทสมเด็จพระวชิรเกล้าเจ้าอยู่หัว]]พระราชทานยศทหารชั้นนายพลเป็นกรณีพิเศษ เป็น **พลเอก*'
* ในปี พ.ศ. 2563 พระบาทสมเด็จพระวชิรเกล้าเจ้าอยู่หัวมีพระบรมราชโองการโปรดเกล้าฯ แต่งตั้งเป็นนายทหารพิเศษ ประจำกรมทหารมหาดเล็กราชวัลลภรักษาพระองค์ กองบัญชาการทหารมหาดเล็กราชวัลลภรักษาพระองค์ [[หน่วยบัญชาการถวายความปลอดภัยรักษาพระองค์]]

== หลักสูตรทหาร ==


== พระเกียรติยศ ==


=== พระอิสริยยศ ===

* 24 ตุลาคม พ.ศ. 2493 – 16 มิถุนายน พ.ศ. 2567 : หม่อมเจ้าเฉลิมศึก ยุคล
* 16 มิถุนายน พ.ศ. 2567 – ปัจจุบัน : พระวรวงศ์เธอ พระองค์เจ้าเฉลิมศึกยุคล
* *รอการประกาศ : พระเจ้าวรวงศ์เธอ พระองค์เจ้าเฉลิมศึกยุคล''

### เครื่องราชอิสริยาภรณ์

#### เครื่องราชอิสริยาภรณ์ไทย
พลเอก พระวรวงศ์เธอ พระองค์เจ้าเฉลิมศึกยุคล ทรงได้รับพระราชทานเครื่องราชอิสริยาภรณ์ ดังนี้

#### สหประชาชาติ
*  :
** พ.ศ. ไม่ปรากฏ – 80x80px เหรียญหน่วยบริการพิเศษแห่งสหประชาชาติ

### พระเกียรติคุณที่ได้รับ
* พ.ศ. 2567 ปริญญาศึกษาศาสตรดุษฎีบัณฑิตกิตติมศักดิ์ สาขาวิชาการบริหารการศึกษา มหาวิทยาลัยมหามกุฏราชวิทยาลัย

## สิ่งอันเนื่องด้วยพระนาม

### สถาบันการศึกษา
*อาคารเฉลิมศึกยุคล โรงเรียนมหาวชิราวุธ จังหวัดสงขลา ในพระอุปถัมภ์ฯ

## พงศาวลี



## อ้างอิง

หมวดหมู่:ราชสกุลยุคล
หมวดหมู่:หม่อมเจ้าชาย
หมวดหมู่:นายพลชาวไทย
หมวดหมู่:บุคคลที่ยังมีชีวิตอยู่
หมวดหมู่:ผู้ได้รับเครื่องราชอิสริยาภรณ์ ป.จ. (ฝ่ายหน้า)
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ร.ง.ภ.
หมวดหมู่:ผู้ได้รับเหรียญจักรมาลา
หมวดหมู่:ผู้ได้รับเหรียญรัตนาภรณ์ ว.ป.ร.3 (ร.10)
หมวดหมู่:พระองค์เจ้าตั้ง
หมวดหมู่:พระวรวงศ์เธอ
หมวดหมู่:พระองค์เจ้าชาย
ฉ
หมวดหมู่:เหรียญสหประชาชาติ
หมวดหมู่:พระองค์เจ้าชั้นโท